Case ID: 1232103
Sentence 8: Azərbaycan Respublikasının Cinayət-Prosessual Məcəlləsinin: 212.4.1-ci maddəsinə əsasən təhqiqatçının, müstəntiqin və ya ibtidai araşdırmaya prosessual rəhbərliyi həyata keçirən prokurorun cinayət işinin başlanmasının rədd edilməsi haqqında qərarında verilmiş şikayət üzrə ibtidai araşdırmaya prosessual rəhbərliyi həyata keçirən prokuror və ya yuxarı prokuror göstərilən qərarı ləğv edir, 10 (on) gündən artıq olmayan müddətdə əlavə yoxlama keçirilməklə və yaxud keçirilməməklə cinayət işinin başlanması haqqında qərar qəbul edir və onu ibtidai istintaqın aparılması üçün müstəntiqə göndərir, yaxud cinayət işinin başlanmasının rədd edilməsi haqqında çıxarılmış qərarı dəyişdirilmədən saxlayır; 449.1-ci maddəsinə əsasən məhkəmə nəzarətini həyata keçirən məhkəməyə cinayət prosesini həyata keçirən təhqiqatçının (onun səlahiyyətlərini həyata keçirən şəxsin) prosessual hərəkətlərindən və ya qərarlarından şikayət verilə bilər; 449.3-cü maddəsinə əssən bu Məcəllənin 449.2-ci maddəsində göstərilən şəxslər cinayət işinin başlanmasının rədd edilməsi ilə bağlı cinayət prosesini həyata keçirən orqanın prosessual hərəkətlərindən və ya qərarlarından məhkəməyə şikayət vermək hüququna malikdirlər; İş materiallarından müəyyən edilir ki, x1 müraciəti əsasında araşdırma aparmış Bakı şəhəri Binəqədi rayon Polis İdarəsinin 5-ci Polis bölməsinin təhqiqatçısı, polis kapitanı Elvin Bəşirov tərəfindən Azərbaycan Respublikasının Cinayət-Prosessual Məcəlləsinin 215-ci maddəsinin tələbləri pozularaq sözügedən materialı araşdırmanın davam etdirilməsi üçün aidiyyəti üzrə Binəqədi rayon prokurorluğuna göndərilməyərək xx.xx.2020-ci il tarixdə cinayət işi başlanmasının rədd edilməsi haqqında qərar qəbul edilmiş və sözügedən qərar rayon prokuroru tərəfindən xx.xx.2020-ci il tarixli qərarla ləğv edilərək araşdırmanın aparılması rayon prokurorluğuna həvalə edilmişdir.